കേന്ദ്ര സര്ക്കാരിന് നന്ദി സംസ്ഥാനം നികുതി കുറച്ചില്ലെങ്കില് ശക്തമായ പ്രക്ഷോഭമെന്ന് കെ.സുധാകരന് തിരുവനന്തപുരം: കേന്ദ്രം നികുതി കുറച്ചത് പോലെ സംസ്ഥാനവും പെട്രോളിനും ഡീസലിനും നികുതി കുറയ്ക്കണമെന്ന് കെപിസിസി പ്രസിഡന്റ് കെ.സുധാകരന്. സംസ്ഥാനം നികുതി കുറച്ചില്ലെങ്കില് ശക്തമായ പ്രക്ഷോഭം ഉണ്ടാകും. കേന്ദ്രം നികുതി കുറച്ചത് ആശ്വാസകരമായ തീരുമാനമാണ്. ഇന്ധനവില കുറച്ചതിന് കേന്ദ്രസര്ക്കാരിന് നന്ദിയുണ്ട്. ജനകീയ പ്രക്ഷോഭങ്ങളെ തുടര്ന്നാണ് കേന്ദ്രം നികുതി കുറച്ചത്. സംസ്ഥാനവും അടിയന്തരമായി നികുതി കുറച്ച് ജനങ്ങള്ക്ക് ആശ്വാസം പകരണം. സംസ്ഥാന സര്ക്കാര് ദുരഭിമാനം വെടിഞ്ഞ് ഇന്ധനവില കുറയ്ക്കാന് തയ്യാറാകണം. നടപടി ഉണ്ടായില്ലെങ്കില് സംസ്ഥാനം സ്തംഭിപ്പിക്കുന്ന സമരം സംഘടിപ്പിക്കുമെന്നും സുധാകരന് പറഞ്ഞു.